DALI LI ZA UUNGU WA ALLAH TA'ALA 

Je, ulimwengu unaweza kuwa ni miungu wawili?? 

Maumbile sahihi na akili zilizotua zinakiri kuwa Ulimwengu huu una Mola, na Viumbe hivi vina Muumba; 
na vimethibitisha kuwepo kwa Uungu wake na ya kuwa Yeye ni Mmoja katika Uungu na Uola wake, hana 
mshirika katika Uungu wake, na dalili zake ni nyingi na zipo wazi, miongoni mwazo ni: 

haiwezekani kuwepo na Miungu wawili katika Ulimwengu huu?!! 

Lau kwamba kungekuwepo na miungu wawili (kwa ajili ya mjadala tu) swali litabakia: Vipi kama 
watapingana na kila mmoja kuekeleza matakwa yake?!! Mmoja akatakajambo na mwingine atake 
kinyume chake?! 

haiwezekani ila mmoja kuwa juu ya mwingine, na hahesabiwi mwingine kuwa ni mnyonge au dhaifu, Je, 
mnyonge anaweza kuwa ni Mungu?!! Na kubakia Mungu kuwa ni mmoja tu, Allah Mtukuka amesema: 
"Mwenyezi Mungu hana mwana yeyote, wala hanaye mungu mwengine. Inge kuwa hivyo basi kila 
mungu angeli chukua alivyo umba, na baadhi yao wangeli washinda wengine. Mwenyezi Mungu 
ameepukana na sifa wanazo msifu. Mjuzi wa siri na dhaahiri, na ametukuka juu ya hayo wanayo 
mshirikisha nayo."(23:91-92). 

Mungu sie mwenye kushindwa 

Cha kushangaza ni mtu kumuabudu asiye na uwezo wala nguvu, hana umiliki wa mbingu na ardhi, 
hawezi kuumba chochote, hamiliki chochote katika nafasi yake mbali ya kuwamilikisha wengine - 
madhara au manufaa, mauti wala uhai wala ufufuo Allah Ta'ala amesema: "Ametukuka aliye teremsha 
Furqani kwa mja wake, ili awe mwonyaji kwa walimwengu wote. Ambaye ni wake ufalme wa mbingu na 
ardhi, wala hakuwa na mwana, wala hakuwa na mshirika katika ufalme, na akaumba kila kitu na 
akakikadiria kwa kipimo. Na wamechukua badala yake miungu ambayo haiumbi chochote, bali hiyo 
inaumbwa, haijimilikii nafsi zao madhara wala manufaa, wala haimiliki mauti, wala uhai, wala kufufuka." 
(25:1-3). 

